อับดุลอะซีซ บูตัฟลีเกาะฮ์

อับดุลอะซีซ บูตัฟลีเกาะฮ์ (, ; 2 มีนาคม ค.ศ. 1937 – 17 กันยายน ค.ศ. 2021) เป็นนักการเมืองและนักการทูตชาวแอลจีเรียที่ดำรงตำแหน่งประธานาธิบดีแอลจีเรียคนที่ 7 ใน ค.ศ. 1999 จนกระทั่งลาออกใน ค.ศ. 2019

บูตัฟลีเกาะฮ์เคยเป็นสมาชิก National Liberation Front ในช่วงสงครามแอลจีเรีย ก่อนผันตัวเป็นนักการเมือง หลังแอลจีเรียเป็นเอกราชจากฝรั่งเศส เขาดำรงตำแหน่งรัฐมนตรีว่าการกระทรวงการต่างประเทศใน ค.ศ. 1963 ถึง 1979 เขาดำรงตำแหน่งประธานสมัชชาใหญ่แห่งสหประชาชาติสมัย 1974–1975 แต่ทว่า ใน ค.ศ. 1983 เขาถูกตัดสินว่ามีความผิดฐานขโมยเงินหลายล้านดีนาร์จากสถานทูตแอลจีเรียในช่วงที่เขาเป็นทูต

ใน ค.ศ. 1999 บูตัฟลีเกาะฮ์ได้รับเลือกเป็นประธานาธิบดีแอลจีเรียด้วยชัยชนะแบบแลนด์สไลด์ จากนั้นจึงชนะการเลือกตั้งใน ค.ศ. 2004, 2009 และ 2014 ขณะเป็นประธานาธิบดี เขาได้หยุดสงครามกลางเมืองแอลจีเรียใน ค.ศ. 2002 เมื่อเขารับช่วงต่อในโครงการของประธานาธิบดีอัลยะมีน ซัรวาล ผู้ดำรงตำแหน่งก่อนหน้า และยกเลิกอำนาจฉุกเฉินในเดือนกุมภาพันธ์ ค.ศ. 2011 ท่ามกลางความไม่สงบในภูมิภาค หลังเกิดโรคหลอดเลือดสมองใน ค.ศ. 2013 บูตัฟลีเกาะฮ์แทบไม่ได้ปรากฏตัวต่อสาธารณะเลยตลอดวาระที่สี่ โดยปรากฏตัวครั้งสุดท้ายใน ค.ศ. 2017

บูตัฟลีเกาะฮ์ลาออกในวันที่ 2 เมษายน ค.ศ. 2019 ท่ามกลางการประท้วงหมู่คัดค้านการดำรงตำแหน่งสมัยที่ 5 เป็นเวลาหลายเดือน ทำให้เขาเป็นประมุขแห่งรัฐที่ดำรงตำแหน่งนานที่สุดของประเทศแอลจีเรีย ด้วยระยะเวลาเกือบ 20 ปี หลังลาออก เขาอยู่อย่างสันโดษและเสียชีวิตตอนอายุ 84 ปีใน ค.ศ. 2021 หลังลาออกไปกว่าสองปี

 ชีวิตช่วงต้นและการศึกษา 
อับดุลอะซีซ บูตัฟลีเกาะฮ์เกิดในวันที่ 2 มีนาคม ค.ศ. 1937 ที่วัจญ์ดะฮ์ ประเทศโมร็อกโก โดยเป็นบุตรใน Mansouria Ghezlaoui กับอะห์มัด บูตัฟลีเกาะฮ์จากตแลมแซน ประเทศแอลจีเรีย เขามีพี่/น้องสาวร่วมพ่อ 3 คน (Fatima, Yamina และ Aïcha) พี่/น้องชาย 4 คน (Abdelghani, Mustapha, Abderahim และ Saïd) และพี่/น้องสาวคนเดียว (Latifa) อับดุลอะซีซเป็นบุตรของชัยค์แห่งซาวิยะฮ์ โดยเขาท่องจำอัลกุรอานได้ดี เขาเข้าเรียนโรงเรียนสามแห่งที่วัจญ์ดะฮ์ คือ: โรงเรียนมัธยม Sidi Ziane, El Hoceinia และ Abdel Moumen เขายังมีความเกี่ยวข้องกับซาวิยะฮ์กอดิรียะฮ์ที่วัจญ์ดะฮ์

 อาชีพ 

 ชีวิตส่วนตัวและเสียชีวิต 
ในเดือนพฤศจิกายน ค.ศ. 2005 บูตัฟลีเกาะฮ์เข้ารักษาตัวในโรงพยาบาลที่ประเทศฝรั่งเศส โดยมีรายงานว่ามีอาการเลือดออกในทางเดินอาหาร และปล่อยให้กลับบ้านในสามสัปดาห์ต่อมาAomar Ouali, "Bouteflika 'completely healed'"  , Associated Press (news24.com), 18 December 2005. อย่างไรก็ตาม ช่วงที่บูตัฟลีเกาะฮ์แทบไม่สามารถติดต่อกับใครได้เป็นเวลานานนั้น ทำให้เกิดข่าวลือว่าเขาป่วยหนักด้วยมะเร็งกระเพาะอาหารmiddle-east-online.com , no author, date 15 December 2005 เขาเข้ารักษาในโรงพยาบาลต่อในเดือนเมษายน ค.ศ. 2006"Algeria leader in French hospital" , BBC News, 20 April 2006.

สายการทูตที่รั่วไหลออกมาเปิดเผยว่า เมื่อปลาย ค.ศ. 2008 บูตัฟลีเกาะฮ์เป็นมะเร็งกระเพาะอาหาร

ณ วันที่ 17 กันยายน ค.ศ. 2021 บูตัฟลีเกาะฮ์เสียชีวิตในบ้านที่ซะรอลดะฮ์จากภาวะหัวใจหยุดเต้นตอนอายุ 84 ปี 
ประธานาธิบดีอับดุลมะญีด ตับบูนประกาศรายงานการเสียชีวิตผ่านโทรทัศน์ภาครัฐ เขามีอาการหัวใจล้มเหลวตั้งแต่เขาเกิดโรคหลอดเลือดสมองใน ค.ศ. 2013 ประธานาธิบดีตับบูนประกาศไว้อาลัยในระดับประเทศเป็นเวลาสามวัน เขาได้รับการฝังที่สุสานอัลอาลิยะฮ์ในวันที่ 19 กันยายน

 อ้างอิง 

 ข้อมูล 
 Official biography 

 อ่านเพิ่ม 




 แหล่งข้อมูลอื่น 

  เว็บไซต์ทางการ

หมวดหมู่:ประธานาธิบดีแอลจีเรีย
หมวดหมู่:ประธานสมัชชาองค์การสหประชาชาติ